ചിലിയുടെ 911 ഇടതുപക്ഷ സര്ക്കാരിനെ അമേരിക്ക അട്ടിമറിച്ചതിന്റെ ഓര്മദിനം സാന്തിയാഗോ സെപ്തംബര് 11 അമേരിക്കയില് അല് ഖായ്ദ ആക്രമണം നടത്തിയതിന്റെ വാര്ഷികം മാത്രമല്ല. ലാറ്റിനമേരിക്കയില് ആദ്യമായി തെരഞ്ഞെടുപ്പിലൂടെ അധികാരത്തിലെത്തിയ ചിലിയിലെ ഇടതുപക്ഷ സര്ക്കാരിനെ അമേരിക്ക അട്ടിമറിച്ചതിന്റെ ഓര്മദിനം കൂടിയാണ്. കമ്യൂണിസ്റ്റ് നേതാവ് സാല്വദോര് അയന്ദേയുടെ സര്ക്കാരിനെ 1973ലാണ് അട്ടിമറിച്ചത്. അമേരിക്കന് ചാരസംഘടനയായ സിഐഎയുടെ സഹായത്തോടെ സൈന്യാധിപന് പിനോഷെയാണ് പട്ടാള അട്ടിമറി നടത്തിയത്. അയന്ദേ രക്തസാക്ഷിത്വം വരിച്ചു. നിരവധി ഇടതുപക്ഷ പ്രവര്ത്തകരെ പട്ടാളം വധിച്ചു. പ്രസിഡന്റായി സ്വയം അവരോധിച്ച പിനോഷെ ചിലിയില്നിന്ന് കമ്യൂണിസത്തെ ഉന്മൂലനം ചെയ്യാന് ഓപ്പറേഷന് കോണ്ടോര് നടപ്പാക്കി. ആയിരക്കണക്കിന് പ്രവര്ത്തകര് കൊല്ലപ്പെട്ടു. പതിനായിരക്കണക്കിന് ആളുകള് ക്രൂര പീഡനത്തിന് ഇരയായി. പാര്ടി നിരോധിച്ചു. 1990ല് ജനാധിപത്യം പുനസ്ഥാപിച്ച ശേഷം ഇടതുപക്ഷം പലതവണ അധികാരത്തിലെത്തി.